Phyllis Francis

Phyllis Chanez Francis (sündinud 4. mail 1992 New Yorgis) on Ameerika Ühendriikide sprinter, olümpiavõitja ja kolmekordne maailmameister.

Ta tegi täiskasvanute tiitlivõistluste debüüdi 2015. aasta maailmameistrivõistlustel Pekingis, kui pääses 400 meetri jooksus finaali ja oli ajaga 50,51 seitsmes. 4×400 meetri teatejooksus võitis ta Ameerika Ühendriikide naiskonnaga hõbemedali.

2016. aasta suveolümpiamängudel Rio de Janeiros tuli Francis Ameerika Ühendriikide naiskonna koosseisus 4×400 meetri teatejooksus olümpiavõitjaks. 400 meetri jooksus oli ta ajaga 50,41 viies.

2017. aasta maailmameistrivõistlustel Londonis tuli ta 400 meetri jooksus Salwa Eid Naseri ja Allyson Felixi ees ajaga 49,92 maailmameistriks. 4×400 meetri teatejooksus võitis ta Ameerika Ühendriikide teatenelikuga kuldmedali.

2019. aasta maailmameistrivõistlustel Dohas sai Francis 400 meetri jooksus isikliku rekordiga 49,61 5. koha. 4×400 meetri teatejooksus tuli ta Ameerika Ühendriikide naiskkonnaga maailmameistriks.

 Isiklikud rekordid 
 Välisrekordid 
 Ala  Tulemus  Aeg  Koht 100 m jooks  11,35   21. aprill 2018    Waco 200 m jooks  22,42   24. juuni 2018    Des Moines 400 m jooks  49,61   3. oktoober 2019    Doha 800 m jooks  2.04,83   26. juuli 2008    Omaha

 Siserekordid 
 Ala  Tulemus  Aeg  Koht 60 m jooks  7,30   4. veebruar 2017    College Station 200 m jooks  22,92   14. veebruar 2014    Albuquerque 400 m jooks  50,46   15. veebruar 2014    Albuquerque 800 m jooks  2.07,54   14. märts 2010    New York

Allikas: Rahvusvaheline Kergejõustikuliit

 Viited 

 Välislingid 

Kategooria:Ameerika Ühendriikide sprinterid
Kategooria:Sündinud 1992